CELEX: 21995D1025(02)
Language: da
Date: 1995-04-13 00:00:00
Title: Rådets afgørelse nr. 1/95 truffet af AVS-EF- Ministerrådet den 13. april 1995 om godkendelse af overgangsordninger for anvendelsen af fjerde AVS-EØF- konvention på Østrig, Finland og Sverige i afventning af indgåelsen af en tiltrædelsesprotokol

Avis juridique important

|

21995D1025(02)

Rådets afgørelse nr. 1/95 truffet af AVS-EF- Ministerrådet den 13. april 1995 om godkendelse af overgangsordninger for anvendelsen af fjerde AVS-EØF- konvention på Østrig, Finland og Sverige i afventning af indgåelsen af en tiltrædelsesprotokol  

EF-Tidende nr. L 255 af 25/10/1995 s. 0017 - 0018

RÅDETS AFGØRELSE Nr. 1/95 TRUFFET AF AVS-EF-MINISTERRÅDET den 13. april 1995 om godkendelse af overgangsordninger for anvendelsen af fjerde AVS-EØF-konvention på Østrig, Finland og Sverige i afventning af indgåelsen af en tiltrædelsesprotokol (95/428/EF) AVS-EF-MINISTERRÅDET HAR -under henvisning til fjerde AVS-EØF-konvention undertegnet i Lomé den 15. december 1989, i det følgende benævnt »konventionen«, særlig artikel 358, stk. 3, ogud fra følgende betragtninger:Konventionen trådte i kraft den 1. september 1991;konventionens bestemmelser finder ikke anvendelse på forbindelserne mellem AVS-staterne og Østrig, Finland og Sverige, før protokollen om disse tre medlemsstaters tiltrædelse af konventionen træder i kraft;forhandlingerne om denne tiltrædelsesprotokol er stadig i gang;indtil nævnte protokol træder i kraft er det nødvendigt for de tre nye medlemsstater at kunne deltage fuldt ud i konventionen fra den 1. januar 1995, og der bør med henblik herpå vedtages overgangsordninger, uden at disse dog foregriber tiltrædelsesprotokollens bestemmelser -TRUFFET FØLGENDE AFGØRELSE:Artikel 1 Konventionen finder som en overgangsforanstaltning anvendelse på forbindelserne mellem AVS-staterne på den ene side og Østrig, Finland og Sverige som nye medlemsstater af Fællesskabet på den anden side.Dog gælder følgende:- indtil tiltrædelsesprotokollen træder i kraft, reguleres indførsel af varer med oprindelse i AVS-staterne i Østrig, Finland og Sverige på grundlag af de overgangsforanstaltninger, der er anført i den til denne afgørelse knyttede forordning, Rådets forordning (EF) nr. 3360/94 (1) og afgørelse 94/903/EKSF (2) truffet af repræsentanterne for medlemsstaternes regeringer- statsborgere og selskaber eller virksomheder (efter betydningen i konventionens artikel 274, stk. 2) fra Østrig, Finland og Sverige, samt leverancer fra disse stater, kan ikke deltage i offentlige udbud, som det alene er Den Europæiske Udviklingsfond der iværksætter, når de stater, fra hvilke de er statsborgere eller selskaber, ikke har bidraget hertil.Disse overgangsordninger foregriber på ingen måde indholdet af tiltrædelsesprotokollen.Artikel 2 Denne afgørelse anvendes indtil ikrafttrædelsen af protokollen om Østrigs, Finlands og Sveriges tiltrædelse af konventionen, eller indtil den 31. december 1995, afhængigt af hvilket tidspunkt falder først.Artikel 3 AVS-staterne, medlemsstaterne og Fællesskabet træffer hver især i det omfang, de er berørt, de nødvendige foranstaltninger til at gennemføre denne afgørelse.Artikel 4 Denne afgørelse træder i kraft på dagen for vedtagelsen. Den anvendes fra den 1. januar 1995.Udfærdiget i Bruxelles, den 13. april 1995.For AVS-EF-MinisterrådetJ. MOMISFormand(1) Rådets forordning (EF) nr. 3360/94 af 22. december 1994 om overgangsforanstaltninger vedrørende handelen mellem Østrig, Finland og Sverige på den ene side og staterne i Afrika, Vestindien og Stillehavet på den anden side (EFT nr. L 356 af 31. 12. 1994, s. 4).(2) Afgørelse 94/903/EKSF truffet af repræsentanterne for medlemsstaternes regeringer, forsamlet i Rådet den 22. december 1994 om overgangsforanstaltninger vedrørende handelen mellem Østrig, Finland og Sverige på den ene side og staterne i Afrika, Vestindien og Stillehavet på den anden side med varer, der er omfattet af EKSF-traktaten (EFT nr. L 356 af 31. 12. 1994, s. 13).